Ehdotus neuvoston asetukseksi (EY) erityisen tukikehyksen vahvistamisesta perinteisille AKT-banaanien toimittajille /* KOM/98/0005 lopull. - SYN 98/0014 */



Virallinen lehti nro C 108 , 07/04/1998 s. 0091



Ehdotus neuvoston asetukseksi (EY) erityisen tukikehyksen vahvistamisesta perinteisille AKT-banaanien toimittajille (98/C 108/16) KOM(98) 5 lopull. - 98/0014 (SYN) (Komission esittämä 17 päivänä helmikuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 w artiklan, ottaa huomioon komission ehdotuksen, toimii perustamissopimuksen 189 c artiklassa tarkoitetun menettelyn mukaisesti, sekä katsoo, että neljännessä AKT-ETY-yleissopimuksessa edellytetään, että mitään AKT-valtiota ei aseteta sen yhteisön markkinoille suuntautuvan banaaninviennin osalta ja kun on kyse pääsystä sen perinteisille markkinoille ja sen eduista näillä markkinoilla, epäedullisempaan asemaan kuin sillä on aiemmin ollut tai sillä tällä hetkellä on, banaanialan yhteisestä markkinajärjestelystä annetussa asetuksessa (ETY) N:o 404/93, sellaisena kuin se on viimeksi muutettuna asetuksella (EY) N:o 3290/94, laaditaan puitteet perinteisten AKT-toimittajien yhteisön markkinoilla aiemmin nauttimien etujen jatkamiselle, erityisesti kyseisen asetuksen IV osastossa vahvistettu kauppajärjestelmä kolmansien maiden kanssa on tarkoitettu niiden AKT-valtioiden, jotka ovat perinteisesti yhteisön toimittajia, tuottamien banaanien myymiseksi yhteisön markkinoilla ja riittävien tulojen takaamiseksi tuottajille edellä mainitun yhteisön sitoumuksen mukaisesti, kauppajärjestelmää on muutettu asetuksella (EY) N:o . . ./98, muutokset ovat vaikuttaneet huomattavasti perinteisten AKT-toimittajien kaupan pitämisen edellytyksiin, perinteisiltä AKT-toimittajilta vaaditaan erityisiä ponnisteluja uusiin kaupan pitämisen edellytyksiin sopeutumiseksi, jotta ne voisivat toimia edelleen yhteisön markkinoilla ja jotta perinteisten AKT-toimitusten kannattavuus olisi mahdollista jatkossa, perinteisille AKT-toimittajille olisi sen vuoksi myönnettävä teknistä ja taloudellista apua neljännessä AKT-ETY-yleissopimuksessa määrätyn avun lisäksi uusiin kaupan pitämisen edellytyksiin sopeutumiseksi ja erityisesti kilpailukyvyn parantamiseksi kannustamalla samalla banaanien sellaisten tuotantomenetelmien ja kaupan pitämisen menetelmien käyttöönottoon, joiden avulla otetaan ympäristö huomioon, avun olisi liityttävä uusista kaupan pitämisen edellytyksistä johtuviin erityistoimiin, ja sen vuoksi olisi vahvistettava puolueettomat perusteet avuntarpeen määrittämiseksi, avun soveltuvuuden varmistamiseksi tavoitteisiin nähden sen olisi oltava väliaikaista ja asteittaista ja se olisi lakkautettava tasaisesti, ja säännösten täytäntöönpanon helpottamiseksi jäsenvaltioiden ja komission välillä olisi otettava käyttöön tiivistä yhteistyötä edellyttävä menettely, ON ANTANUT TÄMÄN ASETUKSEN: 1 artikla 1. Perinteisten AKT-banaanien toimittajien avustamiseksi otetaan käyttöön erityinen tekninen ja taloudellinen tukikehys banaanialan yhteisestä markkinajärjestelystä annetun asetuksen (EY) N:o . . ./98 muutosten aiheuttamiin uusiin kaupan pitämisen edellytyksiin sopeutumiseksi. 2. Erityistä tukikehystä sovelletaan enintään 10 vuotta 1 päivästä tammikuuta 1999 alkaen. 2 artikla Tässä asetuksessa tarkoitetaan: - "perinteisillä AKT-toimittajilla" liitteessä lueteltuja AKT-valtioita - "banaaneilla" CN-koodiin 0803 00 19 kuuluvia tuoreita tai kuivattuja banaaneita. 3 artikla 1. Perinteiset AKT-toimittajat ovat oikeutettuja tekniseen ja taloudelliseen apuun. 2. Teknistä ja taloudellista apua myönnetään sellaisten banaanialan ohjelmien toimeenpanon edistämiseksi, jotka tähtäävät kilpailukyvyn parantamiseen erityisesti - lisäämällä tuotantoa, sanotun kuitenkaan rajoittamatta ympäristön huomioon ottamista, - parantamalla laatua, - mukauttamalla tuotanto- tai jakelumenetelmiä tai kaupan pitämisen menetelmiä asetuksen (ETY) N:o 404/93 2 artiklassa säädettyjen laatuvaatimusten täyttämiseksi, - perustamalla sellaisia tuottajaorganisaatioita, jotka pyrkivät parantamaan tuotteidensa kaupan pitämistä ja kilpailukykyä ja kehittämään ympäristön huomioon ottavia tuotantomenetelmiä koskevia varmentamisjärjestelmiä, - kehittämällä sellainen tuotantostrategia ja/tai kaupan pitämisen strategia, joka täyttää yhteisön markkinoiden vaatimukset banaanialan yhteisen markkinajärjestelyn kannalta, - avustamalla koulutuksessa, markkinoiden tuntemuksessa, ympäristön huomioon ottavien tuotantomenetelmien kehittämisessä ja parantamalla jakeluinfrastruktuuria sekä banaanintuottajien kaupankäyntiä ja heille tarjottavia rahoituspalveluita. 4 artikla Komissio päättää 3 artiklassa tarkoitettujen ohjelmien tukikelpoisuudesta kuultuaan asianomaisia perinteisiä AKT-toimittajia. Komissio ottaa huomioon myös ohjelman yhteensopivuuden asianomaisen AKT-valtion yleisten kehitystavoitteiden kanssa sekä sen, miten ohjelma vaikuttaa alueelliseen yhteistyöhön muiden, erityisesti yhteisön, banaanintuottajien kanssa. 5 artikla 1. Komissio vahvistaa kullekin vuodelle käytettävissä olevan kokonaissumman perusteella kullekin perinteiselle AKT-toimittajalle 3 artiklan 2 kohdassa tarkoitettujen ohjelmien rahoittamiseen käytettävissä olevan enimmäismäärän, ja ottaa huomioon kilpailukyvyn tason ja banaanintuotannon merkityksen kyseisen maan taloudelle. 2. Teknisen ja taloudellisen avun soveltuvuuden varmistamiseksi tavoitteisiin nähden perinteiselle AKT-toimittajalle edellisenä vuonna käytettävissä olleeseen avun määrään sovelletaan tarvittaessa enintään 15 prosentin vähennyskerrointa vuodesta 2004 alkaen, jos kilpailukyky ei ole parantunut riittävästi. 6 artikla Tässä asetuksessa säädetty taloudellinen tuki maksetaan neljännessä AKT-yleissopimuksessa määrättyjen perinteisille AKT-toimittajille käytettävissä olevien varojen lisäksi. 7 artikla 1. Komissio vahvistaa asetuksen soveltamista koskevat yksityiskohtaiset säännöt. 2. Komissiota avustaa komitea, joka muodostuu jäsenvaltioiden edustajista ja jonka puheenjohtajana toimii komission edustaja. 3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan enemmistöllä, josta määrätään perustamissopimuksen 148 artiklan 2 kohdassa niiden päätösten hyväksymisen edellytykseksi, jotka neuvosto tekee komission ehdotuksesta. Komitean äänestäessä siihen kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 4. Komissio vahvistaa suunnitellut toimenpiteet, jos ne ovat komitean lausunnon mukaiset. 5. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto säätää asiasta määräenemmistöllä. 6. Jos neuvosto ei ratkaise asiaa kolmen kuukauden kuluessa ehdotuksesta, komissio vahvistaa ehdotetut toimenpiteet. 8 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Se on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. LIITE (Edellä 2 artiklan 1 kohdassa säädetty luettelo) Perinteiset AKT-banaanien toimittajat Belize Kamerun Cap Verde Norsunluurannikko Dominica Grenada Jamaika Madagaskar Saint Lucia Saint Vincent ja Grenadiinit Somalia Suriname